Univerzitet "Džemal Bijedić" u Mostaru

Fakultet informacijskih tehnologija

Godina studija: Treća

Kreiranje mreže donatora

Seminarski rad iz Upravljanja projektom

Predmetni profesor: Student:

prof. dr Emina Junuz Amna Đelihođić, IB150114

Mostar, januar, 2020.

Sadržaj

[1. Uvod 1](#_Toc28896957)

[2. Analiza problema 2](#_Toc28896958)

[3. Analiza cilja 3](#_Toc28896959)

[4. Logički okvir projekta 5](#_Toc28896960)

[5. Upravljanje projektom 6](#_Toc28896961)

[5.1 Vremenski aspekti 6](#_Toc28896962)

[5.2 Finansijski aspekti 9](#_Toc28896963)

[5.3 Projektni tim 9](#_Toc28896964)

[6. Ocjena opravdanosti investicije 11](#_Toc28896965)

[7. Zaključak 12](#_Toc28896966)

[8. Literatura 13](#_Toc28896967)

Grafički prikazi - Slike

[Slika 1: Piramida problema 2](#_Toc28896986)

[Slika 2: Piramida cilja 4](#_Toc28896987)

[Slika 3: Gantogram projekta 8](#_Toc28896988)

Grafički prikazi - Tabele

[Tabela 1: Logički okvir projekta 5](#_Toc28897049)

[Tabela 3: Vremenski aspekti 6](#_Toc28897050)

[Tabela 4: Resursi projekta i njihove cijene 9](#_Toc28897051)

[Tabela 5: Ljudski resursi 10](#_Toc28897052)

# Sažetak

Obzirom da se svijet svakog dana sve više razvija u informatičkom smislu, društvo ima potrebu za dodatnim edukacijama i učenju novih stvari vezanih za IT sektor. SOS dječija sela nemaju dovoljno informatičke opreme da bi se djeci omogućio pristup IT svijetu i mogućnost napredovanja u korak sa vršnjacima. Projekat treba da kroz naplatu kurseva pomogne prikupljanju sredstava za nabavku informatičke opreme za SOS dječija sela. Time bi se stvorili uslovi da se djeca korisnici informatički osvijeste i da IT sektor u budućnosti možda bude njihov životni izbor. Projekt je humanitaro-edukativnog karaktera. Projektni tim se sastoji od projekt menadžera, analitičara, projektanata, volontera, edukatora koji će u periodu od 100-105 dana završiti realizaciju cjelokupnog projekta. Projektni troškovi se procjenjuju na iznos od 4 hiljade KM.

Ključne riječi: humanitarna organizacija, mreža donatora, kurs, SOS dječija sela, informatička oprema, donacija

# 1. Uvod

Tehnološkim razvojem i sve većom upotrebom digitalizacije javlja se potreba za edukacijom stanovništva da bi se postigla informatička pismenost. Informacije i automatizovani procesi udaljeni su samo nekoliko klikova od modernog čovjeka. Na drugoj, onoj lošijoj, strani priče nalaze se djeca bez roditeljske skrbi u SOS dječijim selima. SOS dječija sela u Bosni i Hercegovini nemaju mogućnost da djeci obezbjede informatičku opremu i tako im omogući da se informatički obrazuju. Projekt „Kreiranje mreže donatora“ ima humanitarno-edukativni karakter. Njegovom realizacijom omogućit će se stanovništvu da se informatički edukuje te da na human način omogući djeci bez roditeljske skrbi da dobiju informatičku opremu.

Projekt će u jednakoj mjeri biti koristan ljudima koji odaberu da pohađaju kurseve i djeci korisnicima SOS dječijeg sela. Nastoji se podići svijest ljudi o potrebama djece bez roditeljske skrbi.

Na početku razvoja projekta, projektni tim će nastojati da prikupi što više podataka o SOS dječijim selima na području Bosne i Hercegovine da bi se prikupljeni resursi na što bolji način raspodjelili.

Sve aktivnosti koje će se obaviti u okviru projekta, bit će predstavljenje putem programa MS Project koji će omogućiti procjenu vremena i resursa koji su neophodni za ostvarenje rezultata projekta.

Unutar dokumenta će također biti predstavljena opravdanost ulaganja novca u ovaj društveno korisni projekat.

# 2. Analiza problema

Glavni problem koji projekt treba da riješi jeste mali broj ili u potpunosti nepostojanje informatičke opreme u SOS dječijim selima. Razlaganjem glavnog problema dolazi se do nekoliko manjih problema:

1. Stanovništvo nije informatički pismeno što dovodi do slabije upotrebe digitalnih oblika dokumenata, informacija i sl. Zbog slabe informatičke pismenosti nije jednostavno izbaciti iz upotrebe stari način korištenja papirne evidencije.
2. Mali broj donacija u svrhu pomoći i unaprijeđenja životnog okruženja djece bez roditeljske skrbi rezultira da SOS dječija sela raspolažu sa malo ili nimalo informatičke opreme. Samim tim djeca nemaju mogućnost da unaprijeđuju znanja vezana za IT svijet. Jedan od uzroka je mala informisanost ljudi o ovom problemu.

Na slici 1 je prikazana piramida problema.

A screenshot of a social media post

Description automatically generated

Slika 1: Piramida problema

# 3. Analiza cilja

Glavni cilj projekta je da kroz organizaciju edukativnih kurseva društvo postigne veću svijest o potrebama djece bez roditelja, te da SOS dječija sela dobiju potrebnu informatičku opremu. Cilj je olakšati djeci pristup digitalnom svijetu, pružiti im ono što im nedostaje, a ljudima koji na human način pomognu djecu bez roditeljske skrbi pružiti edukaciju koja im je potrebna. Glavni cilj će biti postignut nakon što se ostvare sljedeći manji ciljevi:

1. Osigurati prostor i edukatore – Ustupanjem prostora za održavanje kurseva, te ustupanjem osoblja koje će vršiti posao edukatora, partnerske firme direktno će učestvovati u projektu kao glavni donatori i sponzori projekta. Uključivanjem stručnih osoba u uloge edukatora osigurat će se kvalitet samog kursa, te omogućiti učesnicima da steknu što kvalitetnija znanja iz različitih oblasti.
2. Uplate kotizacija za kurseve – Uplatom kotizacija za kurseve učesnici doprinose nabavku informatičke opreme. Realizacijom projekta uticat će se na svijest ljudi o djeci bez roditeljske skrbi i o njihovim potrebama.
3. Održavanje kurseva i nabavka potrebne opreme – Pružit će se potrebno znanje iz pojedinih oblasti informatike ljudima koji su malo ili nimalo informatički pismeni, te djeci korisnicima SOS dječijih sela pružiti neophodna pomoć.

Na slici 2 je prikazana piramida cilja.

A screenshot of a social media post

Description automatically generated

Slika 2: Piramida cilja

# 4. Logički okvir projekta

U tabeli 1 je prikazan logički okvir projekta.

|  |  |  |  |
| --- | --- | --- | --- |
| **Problem** | **Slaba informatička pismenost** | **Mali broj donacija u svrhu unaprijeđenja životne sredine djece u SOS selima** | **Slaba informiranost ljudi o potrebama djece u SOS selima** |
| **Zašto rješenje?** | Da bi se ljudima olakšao pristup digitalnom svijetu. | Kako bi se djeci omogućio pristup digitalnom svijetu, te pružila mogućnost da IT sektor možda bude njihov životni izbor. | Da bi ljudi bili što informisaniji te što bolje osviješteni o potrebama djece bez roditeljske skrbi. |
| **Šta su uzroci?** | Slabo organizovane edukacije, te loša posjećenost istih. | Nedostatak informatičke opreme u SOS dječijim selima. | Loša društvena slika u državi. |
| **Moguća rješenja?** | Edukacija stanovništva, te promocije kurseva i digitalnog svijeta. | Nabavka potrebne informatičke opreme, te rad sa djecom. | Organizovanje donatorskih večeri, promocija ovakve vrste humanosti. |
| **Ko ima koristi?** | Pojedinci koji pohađaju kurs, djeca korisnici SOS dječijih sela. | Djeca korisnici dječijih SOS sela. | SOS dječija sela, djeca korisnici. |
| **Novi problemi?** | Nova tehnološka otkrića. | Tehnološki napredak, kvar opreme. | Slabo interesovanje za ovakve projekte. |

Tabela 1: Logički okvir projekta

# 5. Upravljanje projektom

# 5.1 Vremenski aspekti

U tabeli 3 su prikazani vremenski aspekti rada na projektu.

|  |  |  |  |
| --- | --- | --- | --- |
| **Aktivnost** | **Trajanje** | **Početak** | **Kraj** |
| **Kreiranje mreže donatora** | **101.5 days** | **Mon 1/13/20** | **Mon 6/22/20** |
| **Početak rada na projektu** | **1 day** | **Mon 1/13/20** | **Tue 1/14/20** |
| Razgovor sa naručiocem projekta | 0.5 days | Mon 1/13/20 | Mon 1/13/20 |
| Popisivanje zahtjeva i ciljeva projekta | 0.5 days | Mon 1/13/20 | Tue 1/14/20 |
| **Prikupljanje informacija** | **5 days** | **Tue 1/14/20** | **Tue 1/21/20** |
| Posmatranje rada humanitarne organizacije | 5 days | Tue 1/14/20 | Tue 1/21/20 |
| Razgovor sa uposlenicima organizacije | 3 days | Tue 1/14/20 | Fri 1/17/20 |
| Pregled dostupnih informacija o SOS dječijim selima | 2 days | Fri 1/17/20 | Tue 1/21/20 |
| **Analiza i dizajn kurseva** | **3.5 days** | **Tue 1/21/20** | **Mon 1/27/20** |
| Odabir tema za kurseve | 3 days | Tue 1/21/20 | Mon 1/27/20 |
| Odabir satnice održavanja kursa | 3 days | Tue 1/21/20 | Mon 1/27/20 |
| Odabir cijene za kurseve | 0.5 days | Mon 1/27/20 | Mon 1/27/20 |
| Dodjela kurseva edukatorima | 0.5 days | Mon 1/27/20 | Mon 1/27/20 |
| **Traženje resursa (sponzora)** | **20 days** | **Mon 1/27/20** | **Thu 2/27/20** |
| Pronalazak prostorija za održavanje kursa | 20 days | Mon 1/27/20 | Thu 2/27/20 |
| Pronalazak edukatora | 20 days | Mon 1/27/20 | Thu 2/27/20 |
| **Predstavljanje plana realizacije naručiocima** | **2 days** | **Thu 2/27/20** | **Mon 3/2/20** |
| Prezentacija plana realizacije kurseva | 1 day | Thu 2/27/20 | Fri 2/28/20 |
| Potpis ugovora o početku realizacije projekta | 1 day | Fri 2/28/20 | Mon 3/2/20 |
| **Primanje prijava na kurseve** | **6 days** | **Tue 3/3/20** | **Wed 3/11/20** |
| **Nabavka informatičke opreme** | **3 days** | **Wed 3/11/20** | **Tue 3/17/20** |
| Odabir I kupovina opreme | 3 days | Wed 3/11/20 | Tue 3/17/20 |
| **Posjeta SOS dječijem selu** | **1 day** | **Tue 3/17/20** | **Wed 3/18/20** |
| Uručivanje donacije | 1 day | Tue 3/17/20 | Wed 3/18/20 |
| **Realizacija kurseva** | **60 days** | **Wed 3/18/20** | **Mon 6/22/20** |
| Održavanje kurseva | 60 days | Wed 3/18/20 | Mon 6/22/20 |
| **Zaključivanje projekta** | 1 day | Tue 6/23/20 | Wed 6/24/20 |

Tabela 3: Vremenski aspekti

Faze projekta koje će imati najduže trajanje su traženje resursa i realizacija kurseva.

Predviđeno je da faza traženje resursa traje 20 dana iz razloga što će biti kontaktirano više firmi za sponzorstvo, a neke od njih neće pristati na suradnju. Na pronalasku resursa radit će volonteri, a zadaća traženja prostora i zadaća traženja edukatora će se odvijati paralelno.


Ukupno predviđeno trajanje faze realizacije kurseva je 60 dana. Kursevi neće biti održavani svaki dan unutar 60 dana nego će biti određeni termini tokom sedmice za održavanje kurseva.

Faze projekta koje najkraće traju su početak rada na projektu i posjeta SOS dječijem selu.

U toku faze početak rada na projektu obavlja se razgovor sa naručiocem projekta i popisuju se zahtjevi i ciljevi projekta. Zahtjevi koje je potrebno zadovoljiti u toku ove faze nisu kompleksni i iz tog razloga faza će trajati jedan dan.

Faza posjete SOS dječijeg sela je faza u kojoj se uručuje donacija. Cijeli projekt je osmišljen zbog doniranja informatičke opreme SOS dječijem selu. Predviđeno je da u toku jednog dana projekt menadžeri i projektanti posjete SOS dječije selo i uruče donaciju.

Na slici 3 su prikazani vremenski aspekti projekta putem gantograma.



Slika 3: Gantogram projekta

# 5.2 Finansijski aspekti

Za izradu projekta su korišteni ljudski resursi.

Cijene za usluge osoba koje rade na projektu su preuzete sa stranice plata.ba [[1]](#footnote-1).

U tabeli 4 su prikazani korišteni resursi te njihova cijena.

|  |  |  |  |
| --- | --- | --- | --- |
| **Resurs** | **Tip** | **Cijena** | **Satnica za prekovremeni rad** |
| Projekt menadžer | Work | 11.05 KM/hr | 12.15 KM/hr |
| Analitičar 1 | Work | 10.27 KM/hr | 11.30 KM/hr |
| Analitičar 2 | Work | 10.27 KM/hr | 11.30 KM/hr |
| Analitičar 3 | Work | 10.27 KM/hr | 11.30 KM/hr |
| Projektant 1 | Work | 10.12 KM/hr | 11.13 KM/hr |
| Projektant 2 | Work | 10.12 KM/hr | 11.13 KM/hr |
| Volonter 1 | Work | 0.00 KM/hr | 0.00 KM/hr |
| Volonter 2 | Work | 0.00 KM/hr | 0.00 KM/hr |
| Edukator | Work | 0.00 KM/hr | 0.00 KM/hr |

Tabela 4: Resursi projekta i njihove cijene

Ukupni troškovi za izradu projekta iznose 3,315.68 KM.

# 5.3 Projektni tim

Projektni tim se sastoji od 9 osoba: projekt menadžer, 3 analitičara, 2 projektanta, 2 volontera, te edukatori.

Svaka osoba unutar projektog tima je zadužena za obavljanje određenih zadataka:

1. Projekt menadžer je zadužen za komunikaciju sa naručiocem kao i za nadgledanje projekta.
2. Analitičari su zaduženi za prikupljanje informacija u cilju kreiranja što bolje specifikacije zahtjeva na osnovu koje će projektni tim izgraditi tok realizacije projekta, te analizu i dizajn kurseva i nabavku informatičke opreme.
3. Projektanti su zaduženi za analizu i dizajn kurseva zajedno sa analitičarem, te učešće u nabavci informatičke opreme i doniranju iste.
4. Volonteri su zaduženi za pronalazak sponzora koji će donirati prostor za održavanje kurseva i ljudi koji će vršiti uloge edukatora.
5. Edukatori će održavati kurseve za pojedince koji uplate pohađanje kursa. Tačan broj edukatora će biti poznat nakon što se odredi broj kurseva koji će biti održavani. baza podataka je zadužen za implementaciju baze podataka.

U tabeli 5 su prikazani ljudski resursi.

|  |  |
| --- | --- |
| **Resurs** | **Tip** |
| Projekt menadžer | Work |
| Analitičar 1 | Work |
| Analitičar 2 | Work |
| Analitičar 3 | Work |
| Projektant 1 | Work |
| Projektant 2 | Work |
| Volonter 1 | Work |
| Edukator | Work |

Tabela 5: Ljudski resursi

# Ocjena opravdanosti investicije

Rezultat projekta će povećati informatičku pismenost učesnika kurseva, te djece korisnika SOS dječijih sela. Sponzori projekta donirajući prostor i ljude koji će imati ulogu edukatora postaju donatori i direktni učesnici projekta. Učesnici kursa će biti u mogućnosti da stiču znanja iz oblasti za koje se odluče, te da kroz direktnu komunikaciju sa edukatorima unaprijeđuju svoja znanja i interesovanja. SOS dječija sela i djeca korisnici ovih sela dobit će mogućnost da uđu u digitalni svijet i budu dio sve prisutnije digitalizacije modernog svijeta. Djeci se pruža prilika da istraže IT svijet, te da možda jednog dana odaberu IT sektor kao svoj životni izbor i put.

Učestvovanjem u humanitarnoj pomoći ovakvog karaktera razvija se svijest kod ljudi o potrebama djece bez roditeljske skrbi, razvija se humanost i popravlja opća slika društva jedne države. Širenjem informacija o ovakvim projektima, humanitarne akcije će pridobiti veći broj donatora i samim tim pomoći veći broj socijalno ugroženih osoba.

# 7. Zaključak

Projekat će riješiti određeni broj problema sa kojima se društvo i SOS dječija sela susreću. Promoviranjem projekta omogućit će se zainteresiranim stranama da dođu do svih neophodnih informacija vezanih za humanitarnu akciju što bi utjecalo na povećanje broja donatora te razvijanju svijesti o važnosti pomaganja socijalno ugroženim kategorijama ljudi u državi. Veliku korist od realizacije projekta će imati djeca korisnici jer će im se olakšati pristup digitalnom svijetu i informacijama na internetu. Dvostruku korist će, također, imati učesnici kurseva koji će svojim uplatama omogućiti nabavku informatičke opreme za SOS dječija sela, te steći znanja iz pojedinih oblasti koje obuhvata IT sektor.

Postoji mogućnost da se projekt proširi u narednih nekoliko godina na način da se organizuju nove humanitarne akcije koje će na sličan način prikupljati sredstva i pomagati druge socijalno ugrožene vrste ljudi u našoj državi.

# 8. Literatura

[1] plata.ba: <https://www.plata.ba/plata/it-software>

[2] Materijali sa DLWMS-a: <https://www.fit.ba/student>

[3] Video materijali sa FIT-ovog kanala na YouTube:

<https://www.youtube.com/watch?v=azE1u2N7Y-U&list=PLJCjqoTZy0H9xm7WhVsbPZGuPd3S1RqFB>

1. Detalji se mogu pogledati u literaturi (stranica 16, redni broj 1) [↑](#footnote-ref-1)